Ribe Stifts Adresseaviser, 1848-11-28
Det er et Spørgsmaal, som enhver dansk Mand i denne Tid vistnok ofte forelægger sig selv eller andre. Skulle vi føre en Krig mod mægtige og talrige Fjender, en Krig, hvis Udfald let kan blive os til Fordærvelse, eller skulle vi slutte en vanærende Fred, der tidligt eller sildigt vil foranledige Rigets Opløsning; Mange gives der, som svage og forsagte alene see til Fjendens tilsyneladende Overmagt og sige: hvorledes skulle vi kunne fore Krig med det store Tydskland, vore Fjender ere mangfoldige og vore Venner usikkre, en Krig under saadanne Omstændigheder, dens Udfald kan ikke være tvivlsomt, derfor Fred til enhver Priis. Men paa den anden Side gives der ogsaa mange, som stolende paa Herrens Bistand og vor Sags Retfærdighed sige: ingen vanærende og fordærvelig Fred, kan en hæderlig Fred ikke erholdes, da Krig til sidste Blodsdraabe, ikkun Gud i Himlen raader for Udfaldet. Deres Tal som tænke og tale saaledes er unægteligen endnu det største, og at de have Ret forekommer mig aldeles klart. See vi hen til Krigens Gang og Sagernes nuværende Standpunkt, da er det vistnok indlysende, at Herrens Styrrelse og Varetægt har tilkjendegivet sig saa tydeligt, at Enhver, som Modløshed ikke har aldeles forblindet, maa kunne see det. Vi have i et halvt Aar ført Krig moden Fiende, der stillede imod os en dobbelt ja vel en tredobbelt Styrke. Vi have leveret 4 alvorlige Fægtninger, hvoraf de 3 have været seierrige, og den ene saavidt at ansee lige med en Seier, som Fjenden uagtet hans store Overmagt ikke kunde opnaae sin Hensigt, at oprive eller fange vor Armee, men efter en Dags Kamp maatte taale, at vi i god Orden trak os tilbage. Alle Fjendens Planer ere strandede, ligefra Overfaldet ved Slesvig indtil det sidste uheldige Forsøg mod Najaden. Hvad har nu vort Tab været i denne halvaarige Krig, efter disse 4 Fægtninger? omtrent 200 Døde og Lemlæstede, imedens Fjendens har været mangfoldig Gange større. Kampen har viist, at vore Krigere i fysisk Kraft og Udholdenhed ere de fjendtlige Soldater langt overlegne; denne samme større Kraft og Udholdenhed har ogsaa foranlediget, at de udholdt svære Operationer og hurtigt bleve helbredede, medens de Fiendtlige døde, saasnart deres Saar vare af nogen Betydenhed, ligesom ogsaa at Sundhedstilstanden ved vor Armee uagtet den udmattende Felttjeneste i det Hele taget var godt medens derimod Sygdomme, især Feber og Brystsyge, i høi Grad fortyndede Fiendernes Rækker. Mange af vore, især blandt de Frivillige, som droge ud med svagelig Helbred, ere blevne, ikke bortrevne, som man kunde havt Grund til at befrygte, men derimod styrkede ved det raske bevægede Liv i Felten, og ere komne hjem langt kraftigere end de droge ud. Sandheden heraf vil baade de preussiske og vore egne Læger kunne bevidne. Hvorfor Vaabenstilstand blev afsluttet netop paa den Tid, da Fjenden især begyndte at føle Krigens Tryk, medens vi intet mærkede dertil, og vor Styrke daglig tiltog, kan den Undviede naturligvis ikke bedømme, men den Fordeel have vi imidlertid derved unegtelig opnaaet, at vore fangne Medbrødre ere komne tilbage, og en af dem er vel mere værd end 10 af dem vi havde i Kost og Logis. En anden Fordel kan maaske ogsaa være forbunden med Vaabenstilstanden, næmlig den, at Preussen og Hannover have faaet Tid til at betænke sig, og nu da de maae have erholdt rigtigt Oplysning om Tingenes rette Sammenhæng, kunne have en taalelig Anledning til at trække sig tilbage fra den skidne Sag, hvori de saa besynderligen, for at bruge det mildeste Udtryk, have blandet sig; men holde Preussen og Hannover sig tilbage, da vil vistnok Sydtyskland nøies med sin egen Deel, der kan blive broget nok, og Slesvigholsteenerne komme til at afgjøre Sagen. ved deres egen Magt, i hvilket Tilfælde Udfaldet vistnok ikke kan være utvivlsomt. Men selv om de Venner, paa hvis Hjælp vi hidtil have stolet, skulde være koldsindige, hvilket vel endnu ikke er bevist, selv om vi atter skulde komme til at kjæmpe alene mod hele Tydskland, saa er Sagen langt fra saa farlig, som den ved første Øiekast kunde synes. (Forts.)